# Баймаҡ ҡалаһының 3-сө мәктәбе

Баймаҡ ҡалаһының 3-сө мәктәбе (рус. Муниципальное общеобразовательное бюджетное учреждение средняя общеобразовательная школа № 3 г. Баймака муниципального района Баймакский район Республики Башкортостан) — Башҡортостан Республикаһы Баймаҡ районы муниципаль дөйөм белем биреү бюджет учреждениеһы Баймаҡ ҡалаһының 3-сө урта дөйөм белем биреү мәктәбе. Адресы: Башҡортостан Республикаһы, Баймаҡ ҡалаһы, Салават Юлаев проспекты, 29.

# Баймаҡ ҡалаһының 3-сө мәктәбе
## Тарихы

Был мәктәп 1932 йылда Байҡара руднигының элекке контораһында 3-сө башланғыс мәктәп булараҡ асыла, 1950 йылдан алып ете йыллыҡ, 1962 й. — һигеҙ йыллыҡ, 1968 й. — 3-сө урта мәктәп. 1932—1950 йылдарҙа мәктәптә 4 башҡорт һәм 8 урыҫ класы була, дәрестәр 3 сменала уҙғарыла.
Беренсе уҡытыусылары: З. Е. Аблюзина, Н. П. Ананьева, В. И. Григорьев, М. П. Ересеева, В. М. Инербанова, З. И. Потешина, А. М. Хлесткина, мөдире — К. Ф. Порошина. Мәктәптә уҡыусыларға хеҙмәт тәрбиәһе биреүгә ҙур иғтибар бүленә: Ленин исемендәге колхозда уңыш йыйыуҙа, «Урал» колхозы өсөн себештәр үҫтереү һ.б. эштәрҙә ҡатнашалар.
1990 йылдан алып «Ал елкәндәр» балалар ойошмаһы, 2009 й. — «Мәктәп — беҙҙең уртаҡ йортобоҙ», «Сәләмәтлегебеҙ — беҙҙең ҡулда», «Ер экологияһы — күңел экологияһы» йүнәлештәре буйынса эш алып барған пионер ойошмаһы эшләй.
Заманса мәктәп бинаһы 1968 йылда төҙөлгән. Мәктәптә музей, хеҙмәтләндереү һәм техник хеҙмәт оҫтаханалары, 2 спорт залы, мәктәп-ара уҡыу-етештереү комбинаты, мәктәп яны участкаһы, медицина пункты бар.
1998 йылдан мәктәптең иң яҡшы уҡыусыларын С. П. Продовиков (мәктәпте тамамлаусы) Санкт-Петербургҡа юлламалар менән бүләкләй.

# Баймаҡ ҡалаһының 3-сө мәктәбе
## Етәкселәре

* К. Ф. Порошина (1932 йылдан)
* П. Д. Тихонова (1944 йылдан)
* М. Д. Шувалов (1947 йылдан)
* А. В. Феоктистов (1952 йылдан)
* В. Ф. Колесников (1968 йылдан)
* Т. А. Арыҫланғәлин (1983 йылдан)
* Р. Х. Сәйфиев(1987 йылдан)
* Б. М. Сәғитов (1994 йылдан)
* Р. Ф. Ильясов (1998 йылдан)
* Р. Р. Йортбәков (2001 йылдан)
* Заһит Замир улы Сәфәрғәлин

# Баймаҡ ҡалаһының 3-сө мәктәбе
## Уҡытыусылары

* Сырлыбаев Рим Әшрәф улы — хужалыҡ, партия һәм дәүләт эшмәкәре. 1982—1988 йылдарҙа Баймаҡ район Советы башҡарма комитеты рәйесе, 1988—1990 йылдарҙа КПСС-тың Баймаҡ район комитетының беренсе секретары. Башҡорт АССР-ының 11-се һәм 12-се саҡырылыш Юғары Советтары депутаты. Башҡортостан Республикаһының атҡаҙанған хеҙмәтләндереү өлкәһе хеҙмәткәре (1997). Башҡортостандың, РСФСР һәм СССР-ҙың халыҡ мәғарифы отличнигы. Баймаҡ районы һәм ҡалаһының почётлы гражданы (2011).
* Ғазина Мәрйәм Фәхрәзи ҡыҙы (1938—2021), педагог. 1960—1997 йылдарҙа Баймаҡ ҡалаһының 3-сө урта мәктәбе уҡытыусыһы. Башҡорт АССР-ы мәктәбенең атҡаҙанған уҡытыусыһы (1981), РСФСР-ҙың халыҡ мәғарифы отличнигы (1979). Сығышы менән Баймаҡ районының Ғәҙелша ауылынан.
* Иҫәнбаева (Әминева) Гөлсөм Зиннур ҡыҙы Бөрйән районы Ғәлиәкбәр ауылынан. Ғәлиәкбәр мәктәбен тамамлағас, Башҡорт дәүләт педагогия институтының физика-математика факультетында белем ала
* Ниғмәтуллина Лиза Урал ҡыҙы — башҡорт тeлe һәм әҙәбиәтe уҡытыусыһы
* Венера Ғәлимйән ҡыҙы Йортбәкова — башланғыс кластар уҡытыусыһы
* А. А. Әбубәкиров,
* Г. А. Әхмәтшина,
* З. Г. Кушнирук,
* Б. В. Семенов,
* З. А. Личидова — СССР мәғариф отличнигы
* И. А. Хөсәйенов, РСФСР мәғариф отличнигы

# Баймаҡ ҡалаһының 3-сө мәктәбе
## Уҡытыусылары
### Башҡортостан Республикаһының халыҡ мәғарифы отличниктары

* М. Г. Арыҫланғәлина
* Ф. А. Әхмәтова
* С. М. Иҫәнғолова
* Н. К. Колесникова
* М. В. Могельницкая
* А. Г. Пустынникова
* Р. В. Хәзиева
* Р. М. Хәсәнова

# Баймаҡ ҡалаһының 3-сө мәктәбе
## Уҡытыусылары
### Рәсәй Федерацияһының почетлы дөйөм белем биреү хеҙмәткәрҙәре

* С. А. Әмирханова
* Г. Б. Ғәлиуллина
* Т. Н. Сәйғәфарова

# Баймаҡ ҡалаһының 3-сө мәктәбе
## Хәтер

Мәктәп бинаһында Чечняла хәрби хәрәкәттәр ваҡытында һәләк булған сығарылыш уҡыусыһы С. А. Гусневҡа арналған мемориаль таҡтаташ ҡуйылған. Советтар Союзы Геройы З. А. Космодемьянская һәйкәле мәктәп ихатаһында урынлаштырылған.

# Баймаҡ ҡалаһының 3-сө мәктәбе
## Ҡаҙаныштары

Йыл һайын 30-ҙан ашыу мәктәп уҡыусыһы район, республика һәм бөтә Рәсәй конкурстары һәм олимпиадалары лауреаттары һәм призерҙары була. 1983—2012 йылдарҙа мәктәпте 3,5 меңдән ашыу уҡыусы, шул иҫәптән 189 миҙалсы, тамамлаған.

# Баймаҡ ҡалаһының 3-сө мәктәбе
## Шулай уҡ уҡығыҙ

* Баймаҡ
* Баймаҡ ҡалаһының 1-се мәктәбе
* Баймаҡ ҡалаһының 4-се лицейы
* Баймаҡ ҡалаһының 1-се мәктәбе
* Баймаҡ лицей-интернаты